**ברכה לסער/ אחרי 20 שנה/ 15/9/2017**

**כתבה: שולה אפרת**

**ל"סער" היקרים לי כל-כך שלום וברכה,**

**הנה אנו שוב נפגשים בבריכה**

**לחגוג עשרים שנה מאז התחיל הכל**

**להיפגש, לשמוח, להיזכר ולאכול.**

**כולם נקבצו ובאו לך, משמר-העמק מקרוב ומרחוק**

**לספר ולשמוע , להתרגש ולצחוק.**

**ההתחלה הייתה קשה, ללא שפה וללא מילים**

**המוסדניקים מי"א מרביצים ומקללים**

**אורלי ושולה קשוחים ומתוחים**

**במקום להסביר ולהבין, רק מצווים ומתווכחים,**

**הימים בבית הספר ארוכים ומתישים**

**אין מה לאכול, כולם רעבים וחלשים...**

**יש משפחות מארחות מהקיבוץ שלעזור מאוד רוצות**

**להעניק בית חם לכל מי שרוצה ממש מתאמצות,**

**אך כידוע ,יותר משהעגל רוצה לינוק הפרה להניק רוצה**

**ורוב החבר'ה מעדיפים להישאר בקבוצה.**

**ובקיץ נוסעים הביתה להורים, למשפחה ולחברים**

**ואחרי חודשיים של התאווררות ארצה חוזרים**

**לשנה השנייה, בה את בית בירם בסערה כובשים**

**וקורעים את התחת בלימודים הקשים,**

**ויש גם השלמות למוזיקנטים המוכשרים בקונסבטוריון**

**וחוג דרמה לחמש יחידות עם ליאוניד, בו עושים תיאטרון,**

**אבל מסתבר שמוצאים זמן גם לשטויות נעורים**

**ועל עישון מריחואנה חלקכם לא מוותרים,**

**וגורמים לסערה גדולה, ובירורים והרחקות**

**מנהלת נעל"ה בתמונה ואינספור שיחות....**

**אבל גם זה עבר והלימודים הקשים השכיחו הכל**

**חוץ מדבר אחד: כל הזמן רוצים לאכול!**

**כבר ניסינו הכל, טונות של סנדביצ'ים, מנה חמה וחמגשיות,**

**אבל החבר'ה תמיד רעבים וטורפים הכל כמו חיות.**

**מזל שיש גדנ"ע בבית הספר וטיולים ומסעות**

**אז חוזרים קצת לפרופורציות ונהנים מהמראות**

**במסע המפרך במכתשים עם רגעיו היפים**

**וגם בשבוע הגדנ"ע בשדה בוקר די מתעייפים**

**וטיול שנתי אחד עם חוויות נהדרות בגולן ובגליל**

**וסמינר על אהבה ומין וזוגיות, כפי שמחייב הגיל**

**וערב תיאטרון רוסי אחד יפה ומיוחד**

**עם שלושה מחזות של צ'כוב וליאוניד אחד,**

**וסמינרים וערבי "קפה תרבות" ושיחות בכמויות**

**למי בכלל נשאר פה זמן לעשות שטויות?**

**אין מה לדבר, השנה השנייה הייתה מאוד מוצלחת,**

**וקבוצת "סער" גרמה לכל רואיה הרבה גאווה ונחת!**

**שנת י"ב התנפלה בכל אתגריה עלינו ועליכם –**

**לימודים אינטנסיביים לבגרות ללא רחם,**

**לימודים למבחן הפסיכומטרי הכל- כך גורלי,**

**תהליך ההתאזרחות שבסופו קבלת תעודת הזהות הישראלית,**

**ביקור ראשון שבו הכל כלול בלשכת הגיוס**

**וחוג דרמה וחדר כושר – איזה לו"ז עמוס!**

**וכמה טוב שבין לבין קיבלתם אישור מיוחד ויוצא מהכלל**

**לבלות כמו שאתם הכי אוהבים בסופי שבוע בטרמינל!**

**והיה גם מסע ארוך בנגב ובאילת עם כל י"ב מהריאלי,**

**בו השתתפתי והייתי חלק מחוויה לא נורמאלית -**

**מסע של נוער איכותי שיודע ואוהב לטייל**

**ולעשות אהבה עם ארץ ישראל.**

**אך גולת הכותרת, ללא ספק, היא ההצגה הגדולה**

**שהעלה חוג הדרמה המלהיב עם הקבוצה כולה**

**וביום השואה הוזמן הקיבוץ כולו והאזור לחזות ב"החקירה",**

**אשר זיכתה את קבוצת "סער" בכל הכבוד וההוקרה.**

**ואחרי זה רק נשאר לעמוד בכבוד בכל בחינות הבגרות,**

**ועל מימון פרויקט הסיום בו בחרתם לקחת אחריות**

**ולהתכונן למסיבת הסיום הגדולה עם כל המשפחות**

**אלו שכבר חיות בארץ ואלו שבקיבוץ מארחות,**

**ואחרון-אחרון חביב – זלילה במסעדה רוסית עם אלכוהול לרוב**

**שזרק ללא רחם כמה מטובי החבר'ה שלנו לרחוב....**

**בתום שלוש שנים של פרויקט מיוחד במסגרת נעל"ה**

**צריך להודות, עם כל הצניעות ועם יד על הלב**

**שבמשימה הלימודית עמדתם כולכם בכבוד, הודות לריאלי**

**אך ההשתלבות בשומריה הוכחה כשאיפה בהחלט לא ריאלית,**

**אבל ברמה הקבוצתית הייתם דוגמה ומופת**

**למה שחינוך נכון וטוב יכול לתת.**

**תם לו פרויקט נעל"ה, וכולם לדרכם יוצאים,**

**אלה שלא הולכים להוריהם, בקיבוץ בית חם מוצאים,**

**ומתחיל פרק הצבא, השער הראשי להשתלבות בישראל**

**אותו כולכם עברתם בביטחה ובשלום, תודה לאל!**

**עשרים שנה עברו מאז כל אותם דברים**

**כולכם כבר בני-בית בעולם או בישראל כאנשים בוגרים**

**ורק הזיכרונות ההם מימי נעוריכם כאן, בשומריה**

**יעידו: היה טוב, היה כדאי, וטוב שכך היה!**

**בגאווה, באהבה ובתחושת קירבה –**

**שולה אפרת**

1037-1261-1875-3807-2902-1026